Skaidrojošais apraksts

1. Esošās situācijas raksturojums

Esošajā projektējamā ceļa posmā satiksme ir organizēta ar ceļa zīmēm. Ceļš ir ar grants segumu, brauktuves platumu 7.0m ÷ 8.90m. Segums ir nelīdzens – ar iesēdumiem. No trases sākuma līdz Pk 1+60 atļautais braukšanas ātrums 50km/h, jo atrodas ar ceļa zīmi Nr. 555 apzīmētā apdzīvotā vietā „Lielvircava”. No Pk 1+60 atļautais braukšanas ātrums 80km/h.

1. Būvprojekta risinājumi

2.1. Transporta kustības organizācija

Būvprojekta “Jelgavas novada pašvaldības Platones pagasta ceļa „Lielvircavas kapi – Alksnāji – Lietuvas šoseja” pārbūve km 0,000 – km 1,170” risinājumi paredz satiksmi organizēt ar ceļa zīmēm un horizontālajiem apzīmējumiem. Projektētie risinājumi paredz divas braukšanas joslas - pa vienai katrā braukšanas virzienā.

Apdzīvotas vietas „Lielvircava” posmā atļautais braukšanas ātrums saglabāts 50km/h, arī ārpus apdzīvotās vietas atļautais ātrums ir saglabāts 80km/h izņemot posmu ar mazo plāna līknes R-250m, kur atļautais braukšanas ātrums ir samazināts līdz 70km/h.

Risinājumi saglabā visus ceļu krustojumus un blakus īpašumu pieslēgumus.

2.2. Gājēju un velosipēdistu kustības organizācija

Sakarā ar mazo gājēju un velosipēdistu skaitu, gājēju un velosipēdistu kustība netiek nodalīta no autotransporta kustības, tiem pārvietojoties, tāpat kā autotransporta vadītājiem jāievēro MK noteikumi Nr. 279 „Ceļu satiksmes noteikumi”.

Būvprojekta vadītājs Aigars Buķevics